***ОБЩИНСКИ СЪВЕТ - РУДОЗЕМ, ОБЛАСТ СМОЛЯН***

***e-mail:obsrud@abv.bg***

ОБС вх. № 100/13.05.2025 г. ДО

 ОБЩИНСКИ СЪВЕТ

 гр. Рудозем

ДОКЛАДНА ЗАПИСКА

*от инж. Венцислав Пехливанов - Председател на Общински съвет - Рудозем*

 ОТНОСНО: Отмяна на Решения № 228 и № 229/29.04.2025 г. на Общински съвет – Рудозем, приети по Протокол № 27, върнати за ново обсъждане от Областен управител на област Смолян със Заповед № АП-03-14-199/12.05.2025 г.

 УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 С Решение № 228/29.04.2025 г., общинския съвет на основание чл. 21, ал. 1, т. 5, чл. 38, ал. 7 от Закон за местното самоуправление и местната администрация, чл. 5, ал. 16 от ПМС 67/14 април 2010 г. е определил основни трудови възнаграждения на кметовете на 14 кметства в община Рудозем, считано от 01.01.2025 г.

С Решение № 229/29.04.2025 г., общинския съвет на основание чл. 21, ал. 1, т. 5, чл. 38, ал. 7 от Закон за местното самоуправление и местната администрация, чл. 5, ал. 16 от ПМС 67/14 април 2010 г. е определил основно трудово възнаграждение на Кмета на Община Рудозем, считано от 01.01.2025 г.

Във връзка с приетите решения е постъпила Заповед № АП-03-14-199/12.05.2025 г. на Областен управител на област Смолян, за връщането им като незаконосъобразни за ново обсъждане.

 В посочената заповед са изложени съображения за незаконосъобразност, тъй като не са посочени правни основания и/или мотиви, които да обосноват необходимост от придаване на обратно действие на взетите решения.

 Направен е крайния извод, че Решения №№ 228 и 229/29.04.2025 г. на Общински съвет – Рудозем, са приети при липса на правно основание, с което е нарушен чл. 59, ал. 2, т. 4 от АПК, поради което се явяват незаконосъобразни.

 Предвид гореизложеното и на основание чл. 45, ал. 9 във връзка с ал. 4 от Закона за местното самоуправление и местна администрация, предлагам на Общински съвет – Рудозем да разгледа, обсъди и приеме следното

**ПРОЕКТОРЕШЕНИЕ:**

 Отменя Решения №№ 228 и 229/29.04.2025 г. на Общински съвет – Рудозем, приети по Протокол № 2**7**, върнати за ново обсъждане от Областен управител на област Смолян със Заповед № АП-03-14**-**199/12.05.2025 г.

*Приложение:*

 Заповед № АП-03-14**-**199/12.05.2025 г. на Областен управител на област Смолян.

 ПРЕДСЕДАТЕЛ НА

ОБЩИНСКИ СЪВЕТ-РУДОЗЕМ:……………………

 **/инж. Венцислав Пехливанов/**